open-index/open-wikipedia-markdown huggingface dataset:
מרצדס-בנץ F100

**מרצדס-בנץ F100** (בגרמנית: **Mercedes-Benz F100**) היא מיניוואן, 5 דלתות, מכונית קונספט אשר הוצגה על ידי יצרנית הרכב הגרמנית בתערוכת הרכב של דטרויט, ארצות הברית בשנת 1991.

מטרת בניית דגם "מרצדס-בנץ F100" של היצרן מרצדס-בנץ, הייתה להראות את החידושים בשליטה, עיצוב ונוחות מכוניות נוסעים.

## מרצדס-בנץ F100
* מערכת היגוי ולוח מחוונים - במרכז המרחב הקדמי
* מושב נהג בודד - במרכז המרחב הקדמי (Central driver's seat)
* מאחורי הנהג: 2 שורות מושבים
* דלתות אחורניות: דלתות הזזה

## גלריה

קובץ:Mercedes-Benz F100 1991 Concept LSide MBMuse 9June2013 (14797054727).jpg |מרצדס-בנץ F100
קובץ:Mercedes-Benz F100 1991 Concept LRear MBMuse 9June2013 (14980502701).jpg |מרצדס-בנץ F100
קובץ:Mercedes-Benz F100 1991 Concept AboveLSide MBMuse 9June2013 (14983245382).jpg |מרצדס-בנץ F100
קובץ:Mercedes-Benz F100 1991 Concept RFront MBMuse 9June2013 (14983244662).jpg |מרצדס-בנץ F100
קובץ:Mercedes-benz-museum-cafe.jpg |מרצדס-בנץ F100
קובץ:Mercedes-Benz-Museum 2015-01 by-RaBoe -010.jpg |מרצדס-בנץ F100
קובץ:MHV MB F100 01.jpg |מרצדס-בנץ F100
קובץ:Mercedes-Benz F100 1991 Concept AboveLSide MBMuse 9June2013 (14983245382).jpg |מרצדס-בנץ F100



## ראו גם
* מרצדס-בנץ
* מכונית קונספט
## לקריאה נוספת
* דגמי "מרצדס-בנץ" - מכוניות מחקר (emercedesbenz.com/autos/mercedes-benz/concept-vehicles/mercedes-benz-f-series-research-vehicles)

## קישורים חיצוניים

* מרצדס-בנץ F100 (3:40 דקות), יו-טיוב
* מרצדס-בנץ F100 (ראו לוח הבקרה - בזמן 1:05 דקה מתחילת הסרטון) (2:29 דקות), יו-טיוב
* מרצדס-בנץ F100 (1:11 דקות), יו-טיוב

## הערות שוליים

קטגוריה:מכוניות קונספט
קטגוריה:דגמי מכוניות שהושקו ב-1991
קטגוריה:מיניוואנים
F100
קטגוריה:כלי רכב גרמניים
תריסר הפילוסופים

**תריסר הפילוסופים** או תריסר החכמים (בסינית מסורתית: 十二哲, בסינית מפושטת: 十二哲, בפין-יין: Shí'èr Zhé.) הם 12 פילוסופים בולטים במסורת הקונפוציאנית הסינית. המסורת מייחסת להם סוג של קדושה, ולוחות הרוח שלהם ממוקמים בהבלטה במקדשי קונפוציוס, שישה במזרח ושישה במערב באולם ההשלמה הגדולה.

תריסר הפילוסופים הם מִין סוּן (דְזְה צְ'ייֵן), זָ'אן יוּנְג (ג'ונְג גונְג), דְווָאנְמוּ צְה (דְזְה גונְג), ג'ונְג יוּאוּ (דְזְה לוּ), בּוּ שָׁאנְג (דְזְה שְׂיָה), יוּאוּ זְ'ווֹ (דְזְה זְ'ווֹ), דְזָאי יוּ' (דְזְה ווֹ), זָ'אן גֶנְג (בָּוֹ נְיוֹ), זָ'אן צְ'יוֹ (דְזְה יוּאוּ), יֵן יֵן (דְזְה יוּאוּ), גְ'ווָאנְסוּן שְׁה (דְזְה-גָ'אנְג), כולם תלמידי קונפוציוס, ובנוסף אליהם גם ג'וּ שִׂי, ניאו קונפוציאני מרכזי מתקופת שושלת סונְג.

למעשה, יוּאוּ זְ'ווֹ צורף רק בשלב מאוחר יחסית לרשימת הפילוסופים, בשנת 1714, בתקופת שלטונו של הקיסר צְ'ייֵנְלונְג משושלת צִ'ינְג. הסיבה הרשמית הייתה בקשה של פקיד בכיר שפעל לפי הוראות שקיבל בחלום, אולם ייתכן שמניעיו האמיתיים היו להעלות שוב על נס את יוּאוּ זְ'ווֹ ומעלותיו, ולהשיב ללוחות הרוח במקדשי קונפוציוס את הסימטריה שאבדה עם הוספתו של ג'וּ שִׂי לפולחן.

פולחן הפילוסופים החל בשנת 720 לספירה בתקופת שלטונו של הקיסר שׂוֵ'אנְדְזונְג משושלת טָאנְג.

## ראו גם

* קונפוציאניזם
* תלמידי קונפוציוס
* ארבעת החכמים

## הערות שוליים

קטגוריה:קצרמר פילוסופיה
קטגוריה:קונפוציאניזם
קטגוריה:פילוסופים סינים
השערת ארטין על שורשים פרימיטיביים

בתורת המספרים, **השערת ארטין על שורשים פרימיטיביים** גורסת כי כל מספר טבעי נתון *a* שאינו מספר ריבועי או 1- הוא שורש פרימיטיבי מודולו אינסוף מספרים ראשוניים *p*. ההשערה מייחסת גם צפיפות אסימפטוטית לראשוניים הללו. להשערה קשר ישיר להתנהגות השברים העשרוניים שמייצגים מספרים רציונליים מהצורה \frac ; כיוון שהמספר 10 אינו ריבוע שלם או 1-, ההשערה קובעת למעשה כי קיימים אינסוף מספרים ראשוניים *p* שעבורם אורך המחזור של השבר העשרוני שמייצג את 1/p הוא בדיוק p - 1.

את ההשערה שיער לראשונה אמיל ארטין בהתכתבות עם הלמוט הסה בספטמבר 27, 1927, לפי יומנו של האחרון. 

ההשערה הוכחה בהנחה של השערת רימן. ב-1986 הראה Heath-Brown, בלי להניח את השערת רימן, שההשערה נכשלת עבור לכל היותר שני ראשוניים, ולכל היותר שלושה מספרים חופשיים מריבועים. עם זאת, ההשערה טרם הוכחה עבור אף ערך נתון של a. 

## ראו גם
* איבר פרימיטיבי

## קישורים חיצוניים
* 

קטגוריה:תורת המספרים
קטגוריה:בעיות פתוחות בתורת המספרים
קלמן ליברמן

**קלמן-ליברמן** היא תוכנית אקטואליה רכה יומית בהגשת קלמן ליבסקינד ואסף ליברמן המשודרת בתחנת הרדיו כאן ב' של תאגיד השידור הישראלי מיום הקמתו.

כאשר אחד מהמגישים נעדר מחליף אותו עיתונאי אחר מתאגיד השידור תמר אלמוג או רועי שרון.

התוכנית משודרת ארבעה בקרים בשבוע.

## היסטוריה
ביולי 2016 פורסם כי אסף ליברמן וקלמן ליבסקינד ערכו פיילוט לתוכנית רדיו בתאגיד השידור הישראלי ההולך וקם, בעקבות הפרסום הושעה ליברמן מהגשת התוכנית בוקר טוב ישראל בגלי צה"ל.

בפברואר 2017 פורסם כי אכן השניים יגישו תוכנית אקטואליה מרכזית בכאן ב ברצועת השעות 8:00 עד 10:00.

התוכנית מתאפיינת בראיונות עומק ארוכים ובפינות מוזיקליות של ד"ר חזי עמיאור ועומר בן-רובי.

בשנת 2022 הייתה "קלמן ליברמן" לתוכנית האקטואליה השנייה הכי מואזנת בישראל לפי מדד TGI.
ממוזער|קלמן וליברמן, תל אביב. צילום: מיכה לובטון
נעימת הפתיחה של התוכנית עובדה מתוך השיר "Certainty" של להקת הרוק "טמפלס".

## קישורים חיצוניים
* "קלמן ליברמן", באתר כאן
* 

## הערות שוליים

קטגוריה:תאגיד השידור הישראלי: תוכניות וסדרות רדיו
REDS EV (מכונית)

**REDS EV** היא מכונית קונספט, בתצורת מכונית מיקרו, המוגדרת כ"מכונית סולארית" (מכונית ירוקה) אשר הוצגה על ידי **Read Space** בשיתוף "CHTC (China Hi-Tech Group Corporation)" מסין, ב-לוס אנג'לס בשנת 2017

יוצר ומעצב הדגם הוא כריס באנגל (chris-bangle) אשר כיהן כמנהל התכנון של יצרנית הרכב הגרמנית **BMW**,

## מאפייני "REDS EV"

* פאנל סולארי המסייע לאנרגיית הרכב 
* גג שטוח בעל לוח זכוכית סולארית
* 4 מושבים
* מושבים מסתובבים
* המושב מסוגל לסובב למצב הפוך, כאשר הדלתות סגורות. במצב הפוך, מושב הנהג מכסה את לוח הבקרה 
* שולחנות מתקפלים
* 2 דלתות הזזה
* מערכות ניווט אלקטרוניות

## ראו גם
* מכונית ירוקה
* PowerCore SunCruiser

## לקריאה נוספת
* עיצוב "REDS EV" על ידי "chris-bangle" (autoblog)

## קישורים חיצוניים
* דגם "REDS EV" (1:10), יו-טיוב
* דגם "REDS EV" (4:06 דקות), יו-טיוב
* דגם "REDS EV" (7:30 דקות), יו-טיוב
* דגם "REDS EV" (3:28 דקות), יו-טיוב

## הערות שוליים

קטגוריה:מכוניות קונספט
קטגוריה:מכוניות מיקרו
קטגוריה:מכוניות סולאריות
קטגוריה:כלי רכב המיוצרים בסין
פרידריך הראשון, דוכס וירטמברג

**פרידריך הראשון, דוכס וירטמברג** (בגרמנית: **Friedrich I. von Württemberg**; 19 באוגוסט 1557 - 29 בינואר 1608), היה דוכס וירטמברג בין השנים 1593–1608.

## ביוגרפיה
פרידריך נולד ב-19 באוגוסט 1557 בשטוטגרט, לגאורג הראשון, רוזן וירטמברג-ממפלגארד ולברברה מהסן, בתם של פיליפ הראשון, רוזן הסן וכריסטינה מסקסוניה. בין השנים 1571–1574 למד פרידריך באילוסטרה קולגיום בטיבינגן, ולאחר מכן ערך סיור בדנמרק, הונגריה, אוסטריה, צרפת, איטליה ואנגליה. בשנת 1658 מת אביו גאורג הראשון, רוזן וירטמברג-ממפלגארד, ופרידריך ירש את נחלותיו. בשנת 1577 חתם פרידריך על נוסחת הקונקורדט של 1577, ובשנת 1580 חתם על ספר הקונקורדט. ב-22 במאי 1581 התחתן פרידריך עם זיבילה מאנהלט, בתם של יואכים ארנסט, נסיך אנהלט ואגנס, רוזנת בארבי-מיהלינגן, ממנה נולדו לו 15 ילדים.

בשנת 1593 מת קרובו לודוויג השלישי, דוכס וירטמברג ללא ילדים, ופרידריך עלה לשלטון במקומו בדוכסות וירטמברג. פרידריך היה אספן של פריטי אמנות יקרים, ובשנת 1596 הקים את לשכת האמנות של דוכסי וירטמברג. בשנת 1599 החזיר פרידריך את ההלוואה האוסטרית, שבתמורה אליה היו אמורים בית הבסבורג לקבל את נחלות בית וירטמברג אם ייכחד בו הקו הגברי. באותה שנה הורה פרידריך על הקמת העיר פרוידנשטאדט ביער השחור, אולם הוא מת עוד קודם שהוקמה העיר. פרידריך העסיק בחצרו כמה אלכימאים, אולם בעקבות האכזבות שנחל מהם הוציא להורג 5 מהם.

בשנת 1603 קיבל פרידריך בטקס חגיגי בשטוטגרט את עיטור מסדר הבירית, שנשלח אליו מטעם ג'יימס הראשון, מלך אנגליה, על פי החלטה שהתקבלה על ידי אליזבת הראשונה, מלכת אנגליה.

ב-29 בינואר 1608 מת פרידריך, ובנו יוהאן פרידריך, דוכס וירטמברג עלה לשלטון במקומו. בשנת 1617 חתמו בניו של פרידריך על הסכם, ועל פיו קיבל יוהאן פרידריך את דוכסות וירטמברג, ואילו לודוויג פרידריך קיבל את דוכסות וירטמברג-ממפלגארד, יוליוס פרידריך קיבל את דוכסות וירטמברג-ויילטינגן, פרידריך אכילס קיבל את דוכסות וירטמברג-נויינשטדט ומגנוס, דוכס וירטמברג-נויינבורג קיבל את דוכסות וירטמברג-נויינבורג.

## משפחתו
ב-22 במאי 1581 התחתן פרידריך עם זיבילה מאנהלט, בתם של יואכים ארנסט, נסיך אנהלט ואגנס, רוזנת בארבי-מיהלינגן, ממנה נולדו לו 15 ילדים:
* יוהאן פרידריך, דוכס וירטמברג (1582–1628)
* גאורג פרידריך מווירטמברג (1583–1591)
* זיבילה אליזבת מווירטמברג (1584–1606), התחתנה עם יוהאן גאורג הראשון, הנסיך הבוחר מסקסוניה
* אליזבת מווירטמברג (1585)
* לודוויג פרידריך, דוכס וירטמברג-ממפלגארד (1586–1631)
* יואכים פרידריך מווירטמברג (1587)
* יוליוס פרידריך, דוכס וירטמברג-ויילטינגן (1588–1635)
* פיליפ פרידריך מווירטמברג (1589)
* אווה כריסטינה מווירטמברג (1590–1657), התחתנה עם יוהאן גאורג, דוכס יגרנדורף
* פרידריך אכילס, דוכס וירטמברג-נויינשטדט (1591–1631)
* אגנס מווירטמברג (1592–1629), התחתנה עם פרנץ יוליוס מסקסוניה-לאוונבורג
* ברברה מווירטמברג (1593–1627), התחתנה עם פרידריך החמישי, מרקיז באדן-דורלאך
* מגנוס, דוכס וירטמברג-נויינבורג (1594–1622)
* אוגוסט מווירטמברג (1596)
* אנה מווירטמברג (1597–1650)

## אילן יוחסין

## קישורים חיצוניים

* 

קטגוריה:דוכסי וירטמברג
קטגוריה:בית וירטמברג
קטגוריה:מסדר הבירית: אבירים וגבירות
קטגוריה:ילידי 1557
קטגוריה:נפטרים ב-1608
בטאון חב"ד

ממוזער|שער הבטאון הראשון
**בטאון חב"ד** היה כתב עת שיצא על ידי אגודת חסידי חב"ד בישראל בין השנים תשי"ב-תשל"ג (1952–1973). במשך פעילותו יצאו ארבעים ואחד גליונות.

## היסטוריה
הבטאון הראשון ראה אור בי"ח באלול תשי"ב. הוא התחיל לצאת כבמה לדיווח על פעילות חב"ד בישראל, וחדשות מחצרו של הרבי מלובביץ' והפצת תורתו.
הוצאת הבטאון קיבלה עידוד מהרבי, שלעיתים שלח 'דמי השתתפות'.

עד שנת תשי"ט יצאו לאור תשעה עשר גליונות. בשנת תשכ"ג, לאחר הפסקה של כארבע שנים חודשה הוצאת הגיליון ובמסגרתה עבר הגיליון שינוי בתוכן הכללי, עם יותר תמונות ותצלומי כתבי-יד, ומאמרים נוספים עם כתבים חדשים.

בקיץ תשל"ב שלח הרבי מכתב אל מערכת הבטאון שלא עורכים את החומר הנדפס כפי שצריכים, וביקש שעד שלא ימצאו מישהו שיהיה אחראי על העריכה של כל החומר - יפסיקו עם הוצאת הבטאון, חברי המערכת מינו אדם שייקח אחריות על עריכת והגהת החומר בצורה קפדנית, כשנה וחצי אחר־כך בבטאון מספר ארבעים התפרסם סיפור על רבי שניאור זלמן מלאדי ללא שום מקור, בעקבות זאת שלח הרבי מכתב למערכת איך נתן העורך אישור לפרסם את הסיפור בלי שום ציון מקור או הערה, ובנוסף ציין כי אופן העריכה בכללות לא כפי שחברי המערכת הבטיחו שהבטאון יעבור הגהה.

בגיליון ארבעים ואחת פרסמה המערכת תשובה על הסיפור הנ"ל שבה מיישבים את התמיהות הללו בדרך ההלכה, במכתב תגובה הרבי דחה את דבר המערכת על־פי חסידות ועל־פי הנגלה', וענה שעד שלא ימצא אדם שיוכל להיות עורך אחראי יפסיקו עם הוצאת הבטאון.

בעקבות זאת הציע הרב ישראל לייבוב לרב יהושע מונדשיין את התפקיד, אך מונדשיין טען שהוא לא מתאים לכך והראיה, שהוא לא היה רואה שום דבר פסול בפרסום הסיפור על הש"ך ואדמו"ר הזקן.

בעקבות כך הופסקה הוצאתו לאור של הבטאון.

## כתבים ומדורים
* הרב טוביה בלוי - "עיונים לאור החסידות", עריכה, תרגום, וסקירה בספרות חב"דית
* הרב חנוך גליצנשטיין - "קריאה לבני הישיבות"; "לתולדות החסידות"
* אוריאל צימר - "מבית רבינו", חדשות ודיווחים מחצר הרבי מלובביץ'
* צבי מאיר שטיינמץ (צבי יאיר) - פזמונים
* הרב אורי בן שחר - "חסידי חב"ד ותפקידם"
* הרב נחום שמריהו ששונקין, הרב שאול דוב זיסלין והרב אליעזר קרסיק -"ימי האור והקדושה", זכרונות מהעיירה ליובאוויטש
* ישראל אריה דוברוסקין - "איך מגיעים אל האמת ?"
* הרב יוסף יהודה מרטון - מדור על ניגוני חב"ד
* הרב עדין אבן ישראל
* הרב יהושע מונדשיין
* הרב זאב דב סלונים
מדור "שואל ומשיב", שו"ת במושגים בחסידות
"בכרם חב"ד", חדשות ודיווחים על פעילות צעירי חב"ד בישראל
כן הופיע כתבות מתורגמות מבטאון "די אידישע היים".

## קישורים חיצוניים
* רוב גליונות בטאון חב"ד באתר ספריית חב"ד
* הרב יהושע מונדשיין, מה"אח" עד "כפר חב"ד", סקירה ומבט על עיתוני חב"ד בעבר ובהווה, באתר שטורעם

## הערות שוליים

קטגוריה:עיתונות חרדית
קטגוריה:ישראל: כתבי עת תורניים
קטגוריה:כתבי עת חב"דיים
אן, נסיכת אורליאן

**אן, נסיכת אורליאן** (בצרפתית: **Henri d'Orléans**; 5 באוגוסט 1906 - 19 במרץ 1986), הייתה בתו של הנסיך ז'אן, דוכס גיז ואשתו של הנסיך אמדאו, דוכס אאוסטה.

## ביוגרפיה
אן נולדה בלה נוביון-א-תייראש, אן בצרפת ב-5 באוגוסט 1906 לנסיך ז'אן, דוכס גיז ולאיזבל, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן. בצעירותה התגוררה אן עם משפחתה בצרפת, בלגיה ומרוקו.

ב-5 בנובמבר 1927 התחתנה אן עם בן דודה הנסיך אמדאו, דוכס אאוסטה, ממנו נולדו לה שתי בנות. אן לא התעניינה בפוליטיקה, ומשום כך לא נמשכה למוסוליני, שלא כבעלה וחמותה. בשנת 1935 חלתה אן במהלך טיול במצרים, ואושפזה בלוקסור כשהיא על ערש דווי, אולם למרות שבאירופה כבר פורסם על מותה התאוששה אן וחזרה לאיטליה. בשנת 1937 התלוותה אן לבעלה לאדיס אבבה, שם מונה למשנה למלך במזרח אפריקה האיטלקית, אולם בשנת 1939 חזרה לאיטליה עם בנותיה זמן קצר לפני פרוץ מלחמת העולם השנייה והתגוררה בפירנצה. בשנת 1942 מת בעלה הנסיך אמדאו, דוכס אאוסטה במהלך שהותו בשבי הבריטי, ובשנת 1943 הביא ויטוריו אמנואלה השלישי, מלך איטליה לשביתת נשק עם בעלות הברית. בעקבות כיבוש צפון איטליה על ידי כוחות גרמניה הנאצית נאסרה אן ונשלחה למחנה ריכוז באוסטריה, שם שהתה עד תום המלחמה בשנת 1945.

בשנת 1950, קיסר אתיופיה, היילה סלאסי, ביקש להיפגש עם אן, כהכרת תודה על יחס הכבוד שנתן לו בעלה בעת הכיבוש האיטלקי של אתיופיה. אולם, ממשלת איטליה הודיעה לקיסר כי היא תראה במפגש כזה עלבון, ובעקבות כך קטע הקיסר את ביקורו הרשמי וחזר לארצו.

לאחר מכן התגוררה אן בסורנטו, וב-19 במרץ 1986 מתה בביתה.

## משפחתה
ב-5 בנובמבר 1927 התחתנה אן עם בן דודה הנסיך אמדאו, דוכס אאוסטה, ממנו נולדו לה שתי בנות:
* מרגריטה, נסיכת סבויה-אאוסטה ( 2022-1930), התחתנה עם רוברט, ארכידוכס אוסטריה-אסטה
* מריה כריסטינה, נסיכת סבויה-אאוסטה (נולדה ב-1933), התחתנה עם קזימיר, נסיך בורבון-שתי הסיציליות

## אילן יוחסין

## קישורים חיצוניים

* 

קטגוריה:בית אורליאן
קטגוריה:נסיכות צרפתיות
קטגוריה:ילידות 1906
קטגוריה:צרפתיות שנפטרו ב-1986
שמות הצדיקים

**שמות הצדיקים** הוא ספר שנכתב על ידי רבי נתן מברסלב בעקבות דברי רבו, רבי נחמן מברסלב בספר המידות.
הספר במהדורתו הנפוצה מכיל את שמות כל הצדיקים המוזכרים בתנ"ך, במשנה, בגמרא, במדרשים ובספר הזוהר, וכן צדיקים נוספים רבים - גאונים, ראשונים ואחרונים עד לדורו.
במהדורות מאוחרות יותר נוספו שמות של חסידי ברסלב ושמות של צדיקים נוספים רבים.

הספר הודפס בעשרות אלפי עותקים.

## מהות הספר
לפי דברי רבי נחמן מברסלב, "מִי שֶׁהַקָּדוֹשׁ-בָּרוּךְ-הוּא חָשׁוּב בְּעֵינָיו, יִכְתֹּב בְּסֵפֶר כָּל שְׁמוֹת הַצַּדִּיקִים וְהַתַּנָּאִים וְהַיְרֵאִים לְזִכָּרוֹן" וכן "על ידי הזכרת שמות הצדיקים יכולים להביא לשינוי במעשה בראשית - כלומר לשנות הטבע".
נאמן להוראת רבו, ליקט רבי נתן את שמות כל הצדיקים המופיעים בתנ"ך, ואת שמות התנאים, האמוראים, הסבוראים, הגאונים, הראשונים והאחרונים, ורשמם על ספר, אשר הודפס על ידו בשנת תקע"א בעיר מאהלוב כתוספת לספר המידות, ולאחר מכן בשנת תקפ"א כספר שלם, ולאחר מכן הודפס במהדורות רבות.

לפי אמונת חסידי ברסלב, הקריאה בספר היא סגולה לכל צורכי האדם.

הצדיק האחרון שהופיע במהדורת ורשה ה'תרפ"ה היה הראי"ה קוק. במהדורות הבאות נוספו צדיקים אחרים.

## קישורים חיצוניים
* 'שמות הצדיקים' באתר ויקיטקסט
* הספר שמות הצדיקים באתר "ברסלב מאיר"

## הערות שוליים

קטגוריה:ספרי ברסלב
קטגוריה:ספרי המאה ה-19
מריה ויטוריה דאל פוצו, נסיכת דלה ציסטרנה

**מריה ויטוריה דאל פוצו, נסיכת דלה ציסטרנה** (באיטלקית: **Maria Vittoria dal Pozzo della Cisterna**; 9 באוגוסט 1847 – 8 בנובמבר 1876), הייתה מלכת ספרד בין השנים 1870–1873, והיא אם קדמונית של הנסיך אמדאו, דוכס אאוסטה, הטוען לכתר האיטלקי ולראשות בית סבויה.

## ביוגרפיה
מריה ויטוריה נולדה בפריז ב-9 באוגוסט 1847, לקרלו אמנואלה דאל פוצו, נסיך דלה ציסטרנה ולואיז, רוזנת מרודה, בתם של ורנר דה מרודה וויקטואר דה ספנגן ד'אורטרן.

ב-30 במאי 1867 התחתנה מריה ויטוריה עם הנסיך אמדאו, דוכס אאוסטה, ממנו נולדו לה 3 ילדים. בשנת 1868 הודחה איזבלה השנייה, מלכת ספרד, ובשנת 1870 נבחר בעלה למלך ספרד, ובעקבות כך עברה המשפחה להתגורר במדריד. מריה ויטוריה התרחקה מהפוליטיקה, ועסקה בעיקר בתמיכה בארגוני צדקה. בשנת 1873 ויתר בעלה אמדאו על כס המלוכה הספרדי, והוא ומריה ויטוריה עם ילדיהם חזרו לאיטליה. כתוצאה מהנסיעות ומטלטולי הדרכים נפגעה בריאותה של מריה ויטוריה, וב-8 בנובמבר 1876 היא מתה בסן רמו כתוצאה משחפת.

## משפחתה
ב-30 במאי 1867 התחתנה מריה ויטוריה עם אמדאו הראשון, מלך ספרד, ממנו נולדו לה 3 ילדים:
* אמנואלה פיליברטו, דוכס אאוסטה (1869–1931).
* הנסיך ויטוריו אמנואלה, רוזן טורינו (1872–1946).
* לואיג'י אמדאו, דוכס אברוצי (1873–1933).

## אילן יוחסין

## קישורים חיצוניים

* 

קטגוריה:נשות מלכים ספרדים
קטגוריה:נפטרות משחפת
קטגוריה:ילידות 1847
קטגוריה:נפטרות ב-1876
יוהאן פרידריך, דוכס וירטמברג

**יוהאן פרידריך, דוכס וירטמברג** (בגרמנית: **Johann Friedrich von Württemberg** 5 במאי 1582 - 18 ביולי 1628), היה דוכס וירטמברג בין השנים 1593–1608.

## ביוגרפיה
יוהאן פרידריך נולד ב-5 במאי 1582 בשטוטגרט, לפרידריך, רוזן וירטמברג-ממפלגארד ולזיבילה מאנהלט, בתם של יואכים ארנסט, נסיך אנהלט ואגנס, רוזנת בארבי-מיהלינגן. בשנת 1586 בהיותו בן ארבע, עברה משפחתו להתגורר בשטוטגרט.

ב-29 בינואר 1608 מת אביו פרידריך הראשון, דוכס וירטמברג, ויוהאן פרידריך עלה לשלטון במקומו. לאחר עלותו לשלטון החזיר יוהאן פרידריך את החוקה שאביו השעה, ואף החזיר את כוחן של המועצות. בשנת 1613 הוציא יוהאן פרידריך להורג את הקנצלר שלו מתיאס אנזלן באשמת בגידה ומעילה באוצר הדוכסות. יוהאן פרידריך השיג שיפור מסוים בתקציב הדוכסות, אולם לאחר מכן שקע בחובות נוספים.

בשנת 1617 חתמו אחיו של יוהאן פרידריך על הסכם, ועל פיו קיבל יוהאן פרידריך את דוכסות וירטמברג, ואילו לודוויג פרידריך קיבל את דוכסות וירטמברג-ממפלגארד, יוליוס פרידריך קיבל את דוכסות וירטמברג-ויילטינגן, פרידריך אכילס קיבל את דוכסות וירטמברג-נויינשטדט ומגנוס, דוכס וירטמברג-נויינבורג קיבל את דוכסות וירטמברג-נויינבורג.

עם פרוץ מלחמת שלושים השנים תמך בתחילה יוהאן פרידריך בצורה מסויגת בפרידריך החמישי, הנסיך הבוחר מפפאלץ, אולם לאחר תבוסתו בקרב ההר הלבן הכריז יוהאן פרידריך על נייטרליות. במהלך קרב וימפפן הביס צבאו של יוהאן ט'סרקלס פון טילי את צבאו של גאורג פרידריך, מרקיז באדן-דורלאך, ואחיו מגנוס, דוכס וירטמברג-נויינבורג נפצע אנושות ומת זמן קצר לאחר מכן. על אף שיוהאן פרידריך הכריז על נייטרליות, עברו הכוחות הקיסריים בחלקים הצפוניים-מערביים של הדוכסות.

ב-18 ביולי 1628 מת יוהאן פרידריך בהיידנהיים אן דר ברנץ, ובנו אברהרד השלישי, דוכס וירטמברג עלה לשלטון במקומו.

## משפחתו
ב-5 בנובמבר 1609 התחתן יוהאן פרידריך עם ברברה סופיה מברנדנבורג, בתם של יואכים השלישי פרידריך, הנסיך הבוחר מברנדנבורג וקתרינה מברנדנבורג-קיסטרין, ממנה נולדו לו 9 ילדים:
* הנרייטה, דוכסית וירטמברג-שטוטגרט (1610–1623)
* פרידריך, דוכס וירטמברג-שטוטגרט (1612)
* אנטוניה, דוכסית וירטמברג-שטוטגרט (1613–1679)
* אברהרד השלישי, דוכס וירטמברג (1614–1674)
* פרידריך, דוכס וירטמברג-נויינשטדט (1615–1682)
* אולריך, דוכס וירטמברג-נויינבורג (1617–1671)
* אנה יוהנה, דוכסית וירטמברג-שטוטגרט (1619–1679)
* זיבילה, דוכסית וירטמברג-שטוטגרט (1620–1707)
* אברטל, דוכס וירטמברג-שטוטגרט (1623–1624)

## אילן יוחסין

## קישורים חיצוניים

* 

קטגוריה:דוכסי וירטמברג
קטגוריה:בית וירטמברג
קטגוריה:ילידי 1582
קטגוריה:נפטרים ב-1628
PowerCore SunCruiser

**PowerCore SunCruiser** היא מכונית סולארית (מכונית ירוקה) אשר הוצגה על ידי סטודנטים מאוניברסיטת Bochum University of Applied Sciences בעיר בוכום, גרמניה ביולי 2013.

הדגם PowerCore SunCruiser נבנה במיוחד עבור אתגר השמש העולמי 2013 (WSC 2013), שהתקיים ב-6 אוקטובר 2013 באוסטרליה.

בפיתוח הדגם השתתפו 30 סטודנטים.

## PowerCore SunCruiser
* מספר מושבים - 3
* משקל ריק - 340 ק"ג (סוללה: 63 ק"ג)
* סוללת ליתיום (1316 Panasonic NCR 18650B lithium-ion batteries)
* 2 מנועים בחלק האחורי של הגלגלים 
* תאים סולארים - על גג הרכב (ניצול 29.7% מהתאים הסולאריים)
* מנוע הדגם פותח באוניברסיטת בוכום למדעים יישומיים

## ראו גם
* מכונית ירוקה
* אסטבן רכב השמש - צוות
* סטלה לוקס

## לקריאה נוספת
* מכונית PowerCore SunCruiser (thyssenkrupp) 

## קישורים חיצוניים

*  דגם "PowerCore SunCruiser" (32:32 דקות), באתר יוטיוב
* דגם "PowerCore SunCruiser" - חלק 1 (13:52 דקות), באתר יוטיוב
* תחרות מכוניות סולאריות "World Solar Challenge 2013 " בהשתתפות "PowerCore SunCruiser" שנת 2013 - חלק 1 (10:08 דקות), באתר יוטיוב

## הערות שוליים

קטגוריה:מכוניות סולאריות
קטגוריה:דגמי מכוניות שהושקו ב-2013
קטגוריה:כלי רכב גרמניים
סו ברקר

**סו ברקר, [[מסדר האימפריה הבריטית|קצינה]]** (באנגלית: **Sue Barker, OBE**; נולדה ב-19 באפריל 1956) היא טניסאית עבר אנגלייה. היא דורגה במקום השלישי בעולם בשנת 1976 ובאותה שנה זכתה באליפות צרפת הפתוחה.

סו ברקר התחילה לשחק טניס בגיל 10. בגיל 17 היא עברה לארצות הברית והתאמנה בקליפורניה. בשנת 1976 היא זכתה לראשונה בטורניר גראנד סלאם, אך לא הצליחה לשחזר הישג זה.

בסך הכל סו ברקר זכתה ב-15 תחרויות יחידים ו-12 תחרויות לזוגות.

לאחר הפרישה היא עסקה בפרשנות טניס.

בשנת 2016 היא זכתה בעיטור, קצינה במסדר האימפריה הבריטית.

## סיכום השתתפות בגראנד סלאם יחידים

## קישורים חיצוניים

## הערות שוליים

קטגוריה:טניסאיות בריטיות
קטגוריה:טניסאיות זוכות אליפות צרפת הפתוחה
קטגוריה:קצינים במסדר האימפריה הבריטית
קטגוריה:בריטיות שנולדו ב-1956
קטגוריה:בריטים שנולדו ב-1956
הרולד סולומון

**הרולד סולומון** (באנגלית: **Harold Solomon**; נולד ב-17 בספטמבר 1952 בוושינגטון די. סי.) הוא טניסאי עבר ומאמן טניס יהודי-אמריקאי. בשיאו דורג במקום חמישי בעולם (1980) ורביעי בעולם בזוגות גברים (1976) ביחד עם אדי דיבס מארצות הברית (הצמד כונה, "תאומי בייגל" "The Bagel Twins")

## קריירה
הישג השיא שלו הוא הגעה למשחק הגמר בטורניר גראנד סלאם באליפות צרפת הפתוחה (1976) בטורניר ליחידים שבו הפסיד לאדריאנו פנטה מאיטליה ב-4 מערכות (1–6, 4–6, 6–4, 6–7). במהלך הקריירה שלו כטניסאי הוא זכה ב-22 טורנירים.

במסגרת גביע דייוויס ייצג סולומון את ארצות הברית בגביע דייוויס (1972, 1973, 1974 ו-1978) וזכה בשני גביעים, למרות שלא שיחק בטורנירי הגמר עצמם (1972 נגד רומניה, 3–2 וב-1978 נגד בריטניה, 4–1) לזכותו בגביע דייוויס מאזן של 9 ניצחונות לעומת 4 הפסדים. 

בין השנים 1980 - 1983 הוא שימש כנשיא הסבב העולמי לגברים (ATP) ובהמשך במועצת המנהלים.

סולומון החל לאמן בשנות ה-90. בין יתר שחקניו נימנים ג'ניפר קפריאטי, מרי ג'ו פרננדז, מרק קורייר, מיריאנה לוצ'יץ'-ברוני, מוניקה סלש, אנה קורניקובה, דניאלה הנטוחובה ועוד.

## הנצחה
ב-2004 הונצח הרולד סולומון ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

## קישורים חיצוניים

קטגוריה:אמריקאים ילידי וושינגטון די. סי.
קטגוריה:טניסאים אמריקאים
קטגוריה:טניסאים יהודים אמריקאים
קטגוריה:מאמני ספורט אמריקאים
קטגוריה:חברי היכל התהילה של הספורטאים היהודים: אמריקאים
קטגוריה:וושינגטון די. סי.: ספורטאים
קטגוריה:אמריקאים שנולדו ב-1952
אסטבן רכב השמש - צוות

**אסטבן רכב השמש - צוות** (באנגלית: **Esteban Solar Car Team**) היא מכונית סולארית (מכונית ירוקה) אשר יוצרה והוצגה על ידי סטודנטים מאוניברסיטת מונטריאול, מבית הספר להנדסה (École Polytechnique de Montréal).

## תחרויות "Esteban"
* Esteban (שנת 1998)
* Esteban V (שנת 2009)
* Esteban VI (שנת 2011)
* מיולי 2012 "אסטבן" נטל חלק בתחרות "Formula Sun Grand Prix" במסגרת "American Solar Challenge".

## תמונות מכוניות סולאריות מדגמים שונים ממרוצי מכוניות סולאריות

קובץ:HansGo imZiel.jpg|דגם HansGo imZiel מאוניברסיטת Hochschule Bochum
קובץ:Solar Car "2011 Tokai Challenger".jpg|דגם 2011 Tokai Challenger
קובץ:21Connect.jpg|מכונית מרוץ סולארית
קובץ:Sunrunner.jpg |מכונית מרוץ סולארית מופעלת על ידי צוות מאוניברסיטת מישיגן
קובץ:Sasc2010 tokai challenger table mountain.jpg|דגם Sasc2010


## ראו גם
* מכונית ירוקה
* PowerCore SunCruiser

## קישורים חיצוניים

* אסטבן 7 (2:32 דקות), באתר יוטיוב

## הערות שוליים

קטגוריה:מכוניות סולאריות
קטגוריה:מכוניות מרוץ
קטגוריה:כלי רכב המיוצרים בקנדה
קטגוריה:דגמי מכוניות שהושקו ב-1998
אולם פיס כפר בלום

**אולם פיס כפר בלום** הוא אולם ספורט משולב המשמש כאולמה הביתי של קבוצות הכדורסל של הפועל גליל עליון המשחקת בליגת העל בכדורסל. אולם פיס החליף את האולם האזורי הישן בכפר גלעדי שמנה כ-1,200 מקומות ושימש את הפועל גליל עליון מאז הקמתה כאולם ביתי ואת קבוצות האזור טרם הקמת הקבוצה.

## על האולם
האולם מחולק לשני יציעים קבועים ויציע נפתח הנשלף מתוך היצע המזרחי שהוחלף בקיץ 2022 כשהקבוצה העפילה לליגת העל. אף על פי שבעבר הכיל עד 2,200 צופים, מספר המקומות בו הופחת ועומד בעונת 2022/23 על 1,390 מקומות, מתוכם 1,000 קבועים והשאר ביציע מתקפל וכן 40 מקומות VIP על הפרקט.

בשנות 90 הרבה האולם להכיל את הכמות המקסימלית של צופים בכל משחק ובמשחקים רבים אף נוספו כיסאות ארעים, בתקופה זו כיכבה הקבוצה המקומית של הפועל גליל עליון בצמרת הליגה הבכירה ואף זכתה באליפות ואולם כפר בלום נחשב למבצר הביתיות.בשנות ה-2000 האולם אירח משחקים בין-לאומיים.

ב-2008 עברו הזכויות לרישיון ליגת העל של הקבוצה המקומית להפועל גלבוע גליל בעקבות מעבר הבעלים ועברה לשחק בגן נר.ב-2009 לאחר שנה בה לא התקיימו משחקים באולם קמה מחדש הפועל גליל עליון בשיתוף עמותת אוהדים והתאחדה עם הפועל קצרין מהליגה הארצית, ונקראה "הפועל גליל עליון/קצרין". ב-2014 שבה גליל עליון לשחק בכפר בלום לאחר מספר שנות משחק באולם בקיבוץ דפנה, וסיימה את האיחוד עם הפועל קצרין, והתאחדה עם קבוצת "הפועל קריית שמונה" ונקראה "הפועל גליל עליון/קריית שמונה". בשנת 2017 חזרה לשמה הוותיק והמוכר "הפועל גליל עליון".

## קישורים חיצוניים
*אולם הפיס באתר המועצה האזורית גליל עליון 
* 
*גליל חוזרת לכבר בלום שי ברק, ספסל, 30 ביולי 2014

אולם פיס כפר בלום
קטגוריה:מועצה אזורית הגליל העליון
קטגוריה:כפר בלום
אנטון, ארכידוכס אוסטריה

**אנטון, ארכידוכס אוסטריה** (שם מלא: אנטון מריה פרנץ לאופולד בלנקה קרל יוזף איגנץ רפאל מיכאל מרגרטה ניקטאס פון אוסטריה-טוסקנה (בגרמנית: Anton Maria Franz Leopold Blanka Karl Joseph Ignaz Raphael Michael Margareta Nicetas von Österreich-Toskana); 20 במרץ 1901 – 22 באוקטובר 1987), היה ארכידוכס אוסטרי וחתנו של פרדיננד הראשון, מלך רומניה.

## ביוגרפיה
אנטון נולד ב-20 במרץ 1901 בעיר וינה, ללאופולד סלבטור, ארכידוכס אוסטריה ולבלאנקה, נסיכת ספרד, בתם של קרלוס, דוכס מדריד ומרגריטה, נסיכת פארמה.

ב-26 ביולי 1931 התחתן אנטון בסינאיה עם אילאנה, נסיכת רומניה, בתם של פרדיננד הראשון, מלך רומניה ומריה מאדינבורו, מלכת רומניה, ממנה נולדו לו 6 ילדים. במהלך מלחמת העולם השנייה הוא שירת עד סוף 1944 בוורמאכט כטייס. לאחר שעזב את הצבא הוא עבר לבראן, שם התגוררו הוא ובני משפחתו בטירת בראן. לאחר ההפיכה ב-23 באוגוסט 1944, היו בני המשפחה ומשרתיהם נתונים בסכנת מעצר או גירוש מהארץ, כאזרחים גרמנים, אולם לבסוף רק לאחר התפטרותו של מיכאי הראשון, מלך רומניה ב-30 בדצמבר 1947 נאלצו בני המשפחה לעזוב את רומניה. המשפחה בילתה זמן מה בשווייץ, אחר כך בארגנטינה, ולאחר מכן התגוררו בתחילת שנות ה-50 בארצות הברית.

בשנת 1954 התגרשו אנטון ואילאנה, ובעוד שאיליאנה הפכה לנזירה, עבר אנטון לאוסטריה, שם חי עד מותו באמברברג ובסנט לורנץ אם מונדזי בווילה מינולה, וב-22 באוקטובר 1987 הוא מת בזלצבורג.

## משפחתו
ב-26 ביולי 1931 התחתן אנטון עם אילאנה, נסיכת רומניה, בתם של פרדיננד הראשון, מלך רומניה ומריה מאדינבורו, מלכת רומניה, ממנה נולדו לו 6 ילדים:
* שטפן, ארכידוכס אוסטריה (1932–1998)
* מריה אילאנה, ארכידוכסית אוסטריה (1933–1959), התחתנה עם ירוסלב קוטולינסקי, הברון פון קוטולין
* אלכסנדרה, ארכידוכסית אוסטריה (נולדה ב-1935), התחתנה עם אויגן אברהרד, דוכס וירטמברג, ולאחריו התחתנה עם הברון ויקטור פון באילואו
* דומיניק, ארכידוכס אוסטריה (נולד ב-1937)
* מריה מגדלנה, ארכידוכסית אוסטריה (נולדה ב-1939), התחתנה עם הנס אולריך, הברון פון הולצהאוזן
* אליזבת, ארכידוכסית אוסטריה (נולדה ב-1942), התחתנה עם ד"ר יוזף זנדהופר

## אילן יוחסין

## קישורים חיצוניים

קטגוריה:בית הבסבורג
קטגוריה:משפחת המלוכה הרומנית
קטגוריה:אנשי הוורמאכט
קטגוריה:אוסטרים שנולדו ב-1901
קטגוריה:נפטרים ב-1987
מריה אנטוניה קוהארי דה צ'אבראג

**מריה אנטוניה קוהארי דה צ'אבראג** (בהונגרית: **Koháry Mária Antónia**;  2 ביולי 1797 - 25 בספטמבר 1862), הייתה נסיכה הונגרית, אשר ממנה הוקם הענף הקתולי של בית סקסה-קובורג-גותה, שממנו יצאו מלכי פורטוגל ומלכי בולגריה.

## ביוגרפיה
מריה אנטוניה נולדה ב-2 ביולי 1797 בבודה, שהשתייכה לממלכת הבסבורג, לפרנץ יוזף קוהארי דה צ'אבראג ולמריה אנטוניה, רוזנת ולדשטיין-ורטנברג, בתם של גאורג כריסטיאן, רוזן ולדשטיין-ורטנברג והרוזנת אליזבתה אולפלדט.

ב-30 בנובמבר 1815 התחתנה מריה אנטוניה עם פרדיננד, נסיך סקסוניה-קובורג-גותה, אשר היה אחיהם של ארנסט הראשון, דוכס סקסוניה-קובורג-גותה, לאופולד הראשון, מלך בלגיה וויקטוריה, נסיכת סקסוניה-קובורג-זאלפלד - אמה של ויקטוריה, מלכת הממלכה המאוחדת, וממנו נולדו לה 4 ילדים. לאחר מות אביה בשנת 1826 ירשה מריה אנטוניה את נחלותיו בהונגריה, אוסטריה התחתית וסלובקיה, אשר הסתכמו בכ-150,000 דונמים של יערות, אחוזות, מפעלים, בתי קיץ וארמונות, ועוד. בעקבות כך הוסיף בעלה פרדיננד לשם משפחתו את השם "קוהארי", והמשפחה נחשבה עד למלחמת העולם הראשונה, כאחת משלוש המשפחות הכי עשירות בהונגריה.

ב-25 בספטמבר 1862 מתה מריה אנטוניה בווינה, והיא בת 65 שנים.

## משפחתו
ב-30 בנובמבר 1815 התחתנה מריה אנטוניה עם פרדיננד, נסיך סקסוניה-קובורג-גותה, ממנו נולדו לה 4 ילדים:
* פרננדו השני, מלך פורטוגל (1816–1885), התחתן עם מריה השנייה, מלכת פורטוגל.
* אוגוסט, נסיך סקסוניה-קובורג-גותה (1818–1881), אביו של פרדיננד הראשון, מלך בולגריה.
* ויקטוריה, נסיכת סקסוניה-קובורג-גותה 1822 – 1857), התחתנה עם הנסיך לואי, דוכס נאמור.
* לאופולד, נסיך סקסוניה-קובורג-גותה (1824–1884).

## אילן יוחסין

## קישורים חיצוניים

* 

קטגוריה:אצולה הונגרית
קטגוריה:ילידות 1797
קטגוריה:נפטרות ב-1862
נבחרת גביע דייוויס של מקסיקו

**נבחרת גביע דייוויס של מקסיקו** היא נבחרת טניס הגברים הלאומית של מקסיקו שיחקה בעבר בבית העליון של גביע דייוויס.

הנבחרת הופיע לראשונה בשנת 1924. במהלך התקופה היא שיחקה 189 משחקים וניצחה ב-89.

## הישגים
* גמר 1962

## קישורים חיצוניים

* נבחרת מקסיקו בטניס – דף הנבחרת מאתר גביע דייוויס

## הערות שוליים

מקסיקו
טניס
קטגוריה:מקסיקו: טניס
צ'יוטה

[שמאל|ממוזער|250px|דוכן למכירת שאיוט ב[אי הצרפתי ראוניון]]

**צ'יוטה** (שם מדעי: *Sechium edule* כינויים נוספים: **שׁוּ שׁוּ**,**כּרִיסְטוֹפִין**, **יֶרֶק אַגָּס**, **מְלָפְפוֹן קוֹצִים** ועוד) הוא סוג צמח ממשפחת הדלועיים. משפחה זו כוללת צמחי גן מוכרים כגון קישוא, מלון, מלפפון ואחרים. מקורו של הצ'יוטה הוא במסו-אמריקה, וכיום מגדלים אותו בכל רחבי העולם. גידול הצ'יוטה מתבצע בעיקר במדינות ברזיל, קוסטה ריקה, אבחזיה וגאורגיה המייצאות את היבולים לאירופה, וכן בווראקוס המייצאת את הצ'יוטה לארצות הברית.

כמעט כל חלקי הצמח ראויים למאכל. 

רוב אוכלי הצ'יוטה, מכירים את פירות הצמח, הנצרכים לרוב לאחר בישול קצר, כמו דלעת וקישוא. אך למעשה גם שאר חלקי הצמח: שורש, גזע, גבעולים, עלים וזרעים ראויים למאכל. חלקי הצמח הרכים משמשים כמרכיב בסלטים שונים, בעוד החלקים הקשים מתבשלים כמו ירקות שורש.

## השם
מקור השם הוא בשפה האצטקית. ומשמעותו דלעת קוצים. באנגלית מכונה לפעמים הפרי ירק אגס (vegetable-pear), בגלל צורתו המזכירה אגס, ובגרמנית שטאכלגורקה - מלפפון קוצים.

## טקסונומיה
הצמחה תועד לראשונה בבוטניקה המודרנית בעבודתו של פטריק בראון בשנת 1756 "*Civil and Natural History of Jamaica*".
אולוף שוורץ כלל אותו בשנת 1800 בשמו הנוכחי *Sechium*.

## קישורים חיצוניים

* צ'יוטה באתר **גרין גלובל**

## הערות שוליים

קטגוריה:צמחים שתוארו ב-1760
קטגוריה:טקסונים שתוארו בידי ניקולאוס יוזף פון-ז'אקווין
קטגוריה:דלועיים
אלישע בר-מאיר

**אלישע בר-מאיר** (נולד ב-20 בדצמבר 1946) הוא רופא ישראלי, מומחה ברדיולוגיה, פרופסור חבר קליני בפקולטה לרפואה של הטכניון, מנהל מחלקת רדיולוגיה בדימוס במרכז הרפואי בני ציון, מייסד ומנהל רפואי של חברת מ.א.ר וחברת מור-מאר לאבחון רפואי.

## ביוגרפיה
נולד בירושלים למרתא וצבי בר-מאיר, התחנך בגימנסיה העברית בירושלים, במגמה המזרחנית. שירת בצה"ל ביחידת האיסוף המרכזית. 
החל ללמוד רפואה בבולוניה, איטליה וסיים את לימודי הרפואה באוניברסיטת תל אביב. התמחה במחלקה הרדיולוגית במרכז הרפואי סורוקה בבאר שבע. לאחר מכן השתלם בתחום הטומוגרפיה הממוחשבת (CT) בבית החולים הכללי ביוהנסבורג, דרום אפריקה. 
בשנים 1980–1981 שימש מנהל תחום נוירו-רדיולוגיה במרכז הרפואי תל אביב (איכילוב), ולאחר מכן כמנהל יחידת CT בסורוקה.

בשנים 1990–2013 כיהן בר-מאיר כמנהל מחלקת רדיולוגיה במרכז הרפואי בני ציון בחיפה, ועסק רבות בהוראת רדיולוגיה לסטודנטים לרפואה ובהכשרת מתמחים ברדיולוגיה.
כמו כן עסק במחקר ופרסם למעלה מ-100 מאמרים בספרות הרפואית הבינלאומית, ובשנת 2007 קודם לפרופסור חבר קליני בפקולטה לרפואה של הטכניון. התחומים העיקריים שבהם התמחה הם קולונוסקופיה וירטואלית, צנתור לב וירטואלי, אבחון מוקדם של שבץ מוחי בטכניקת זילוח (perfusion) ואבחון מחלות דרכי המרה והלבלב בטכניקת MRCP – Magnetic Resonance Cholangiopancreatography. זכה מספר פעמים בתואר מרצה מצטיין בפקולטה לרפואה. 
בין השנים 1996–2011 ארגן כנס שנתי, "מרתון MRI" להוראת יישומי CT ו-MRI מתקדמים לקלינאים ורדיולוגים, בהשתתפות מרצים מישראל ומחו"ל.

בשנת 1983 הקים יחד עם שותפים את מ.א.ר. (מרכזים לאבחון רפואי), חברה לאספקת שירותי דימות למוסדות הרפואה הציבורית. החברה החלה את פעילותה בבית חולים אלישע בחיפה. כיום החברה מפעילה שירותי דימות ואבחון רפואי ב-30 סניפים ברחבי הארץ. בשנת 1992 חברת מ.א.ר. הקימה בשותפות עם מכון מור את חברת מור-מאר המפעילה 8 סורקי MRI (תהודה מגנטית) ניידים ונייחים ב-15 אתרים בישראל.

אלישע בר-מאיר נשוי לאתי לבית פרוכט, אב לשני ילדים, מתגורר בחיפה.

## פעילות אמנותית
בר-מאיר עוסק בצילום אמנותי ואף הציג מספר תערוכות צילום. תערוכה שלו, "אבחנה דקה - 24 שעות בחיי בית חולים" מוצגת כתערוכת קבע בפקולטה לרפואה של הטכניון. בשנת 2013 ערך בר-מאיר תערוכה בגלריה רוני מירון ברמת השרון, ובשנת 2014 השתתף בתערוכת צילום בגלריה במעלות. 
תערוכת קבע של עבודותיו מוצגת במכון מ.א.ר. בקניון קסטרא בחיפה.

אלישע בר-מאיר כתב מספר סיפורים. בשנת 2009 זכה סיפור קצר מפרי עטו בפרס עידוד היצירה ע"ש עופר לידר. כמו כן כתב ביקורות ספרים במוסף "ספרים" ו"גלריה" בעיתון הארץ.

### תערוכות יחיד וקבוצתיות
* 2012 - "אבחנה דקה - 24 שעות בחיי בית חולים", אודיטוריום חיפה, בית סוקולוב תל אביב, תיאטרון ירושלים.
* 2013 - "סטודיו למחול", גלריה רוני מירון, רמת השרון.
* 2014 - "הומור בצילומי רחוב" (תערוכה קבוצתית), גלריה ע"ש אפטר ברר, מעלות.

## קישורים חיצוניים

* 
* 
* עדשת מגע, נאוה סמל, מגזין הטכניון, קיץ 2012.

## הערות שוליים

קטגוריה:רדיולוגים ישראלים
קטגוריה:צלמים ישראלים
קטגוריה:סגל הטכניון: רפואה
קטגוריה:בוגרי גימנסיה רחביה
קטגוריה:בעלי תואר דוקטור לרפואה מאוניברסיטת תל אביב
קטגוריה:ישראלים שנולדו ב-1946
נבחרת גביע דייוויס של דנמרק

**נבחרת גביע דייוויס של דנמרק** היא נבחרת טניס הגברים הלאומית של דנמרק שיחקה בעבר בבית העליון של גביע דייוויס.

הנבחרת הופיע לראשונה בשנת 1921. במהלך התקופה היא שיחקה 202 משחקים וניצחה ב-107. הנבחרת שיחקה בבית העליון בשנים 1988-1989 ו-1993–1996

## הישגים
* רבע גמר
1988

## קישורים חיצוניים

* נבחרת דנמרק בטניס – דף הנבחרת מאתר גביע דייוויס

## הערות שוליים

דנמרק
טניס
קטגוריה:דנמרק: טניס
אפסילון בפרסאוס

**ε בפרסאוס** הוא הכוכב הרביעי בבהירותו בקבוצת הכוכבים פרסאוס עם בהירות נראית מדרגה 2.89. למעשה מדובר במערכת מרובת כוכבים במרחק של כ-640 שנות אור ממערכת השמש.

## מאפיינים
ε בפרסאוס נראה בטלסקופ ככוכב כפול ששני מרכיביו נמצאים במרחק זוויתי של כ-9 שניות קשת זה מזה. ממרחק של כ-640 שנות אור מרחק זוויתי זה שקול למרחק פיזי של לפחות 1,800 יחידות אסטרונומיות וזמן ההקפה של השניים הוא לפחות 16,000 שנים. הכוכב הבהיר מבין השניים, ε בפרסאוס A, הוא ככל הנראה בעצמו מערכת בת שניים או שלושה כוכבים. במרחק זוויתי של כ-80 שניות קשת מ-ε בפרסאוס A נמצא כוכב עמום נוסף עם בהירות מדרגה 14, אך ככל הנראה הוא לא קשור למערכת ורק במקרה נמצא על אותו קו ראייה.

### ε בפרסאוס A
ε בפרסאוס A הוא ענק כחול מסוג ספקטרלי B1.5 III (לפעמים מסווג גם כתת-ענק כחול), מסתו כ-13.5 מסות שמש ורדיוסו כ-7 רדיוסי שמש. טמפרטורת פניו היא למעלה מ-27,000 קלווין והוא קורן בעוצמה של פי 2,300 מעוצמת ההארה של השמש באור נראה, אך בשל הטמפרטורה הגבוהה כמעט כל קרינתו היא בתחום העל-סגול, כך שעוצמת ההארה הכוללת שלו היא יותר מפי 70,000 מעוצמת ההארה של השמש. עוצמת ההארה של ε בפרסאוס A משתנה בכעשירית של דרגת בהירות במחזוריות של 3 שעות, 50 דקות ו-50 שניות והוא מסווג כמשתנה β בקפאוס. בדומה לכוכבים מסוגו, ε בפרסאוס A מסתובב על צירו במהירות גבוהה של לפחות 130 קילומטר בשנייה והוא משלים הקפה על צירו ביומיים, 5 שעות ו-47 דקות.

מדידות של מהירותו הרדיאלית מראות שינויים עם מחזוריות של 14 ימים, שעה ו-40 דקות, מה שמצביע על קיומו של בן זוג עמום וקרוב מאוד, שמקיף את ε בפרסאוס A במסלול אליפטי למדי, כך שהמרחק ביניהם משתנה בין 30 רדיוסי שמש ו-90 רדיוסי שמש (0.14 - 0.42 יחידה אסטרונומית). לא ניתן לצפות בבן הזוג ישירות, אך ניתן להעריך שמסתו היא בין 0.85 מסת שמש ל-1.77 מסות שמש ורדיוסו בין רדיוס שמש ל-1.8 רדיוסי שמש. בהנחה שגילו זהה לגילו של בן הזוג, אז מדובר בכוכב הסדרה הראשית, אך סוגו הספקטרלי נע בין K ל-A ולא ניתן לזיהוי. תצפיות לאורך זמן מראות שינויים מחזוריים נוספים בעלי זמן מחזור ארוך בהרבה. הסבר אפשרי לכך הוא כוכב שלישי עם מסה של בין 2.3 מסות שמש ל-5.3 מסות שמש שמקיף את בני הזוג הצמודים במרחק של לפחות 13 יחידות אסטרונומיות ובמחזוריות של 26 שנים. כוכב עם מסה כזאת צפוי להיות כוכב הסדרה הראשית מסוג A או B עם עוצמת הארה מספקת כדי להבחין בספקטרום הקרינה שלו בנפרד מהספקטרום של הכוכב הראשי, אבל התצפיות לא העלו תוצאות מתאימות. לא ידוע מה הסיבה לכך שלא ניתן להבחין בכוכב זה, ייתכן שהמסלול הוא אליפטי והציר הראשי קרוב לקו הראייה כך שהמרחק הזוויתי בינו ובין הכוכב הראשי קטן מאוד ולא מאפשר להבחין ביניהם, ייתכן שהוא גוף עמום בהרבה ולא כוכב הסדרה הראשית וייתכן שהיותו של הכוכב הראשי כוכב משתנה פוגעת בדיוק של המדידות ולמעשה מדובר בשני כוכבים בלבד.

### ε בפרסאוס B
ε בפרסאוס B הוא כוכב הסדרה הראשית לבן מסוג ספקטרלי A2 V, תכונותיו לא ידועות, אך לכוכבים מסוגו יש מסה סביב 2.2 מסות שמש ורדיוס של כ-1.8 רדיוסי שמש. טמפרטורת פניו היא סביב 8,800 קלווין והוא מאיר בעוצמה של פי 2.5 מעוצמת ההארה של השמש, כך שתרומתו לעוצמת ההארה הכוללת של המערכת זניחה. בהירותו היא מדרגה 10.3 בלבד כך שנחוץ טלסקופ כדי להבחין בו.

## קישורים חיצוניים
* ε בפרסאוס באתר של ג'ים קלר
* 

## הערות שוליים

קטגוריה:ענקים מסוג B
קטגוריה:כוכבי הסדרה הראשית מסוג A
קטגוריה:משתני בטא בקפאוס
קטגוריה:מערכות מרובות כוכבים
קטגוריה:קבוצת הכוכבים פרסאוס
איזבל, נסיכת אורליאן-ברגנסה

**איזבל, נסיכת אורליאן-ברגנסה** (בצרפתית: **Isabelle d'Orléans et Bragance**; 13 באוגוסט 1911 - 5 ביולי 2003), הייתה אשתו של אנרי, רוזן פריז, ראש בית אורליאן בין השנים 1940–1999.

## ביוגרפיה
איזבל נולדה ב, סן-מריטים בצרפת ב-13 באוגוסט 1911 לפדרו דה אלקנטארה, נסיך גראו-פארה ולאלז'בייטה, רוזנת דוברז'נסקי דה דוברז'ניץ, בתם של יאן, רוזן דוברז'נסקי דה דוברז'ניץ והרוזנת אליזבת קוטולינסקי פון קוטולין. בשנת 1891 קיבל אביה את התואר "הנסיך הקיסרי של ברזיל", אולם הוא ויתר עליו בשנת 1908 עם נישואיו לאמה, אם כי נשאר עם התואר "נסיך אורליאן-ברגנסה". לאחר מותם של הורי אמה עברו הוריה להתגורר בבתיהם באיל סן לואי ובבולון-ביאנקור. בצעירותה ביקרה איזבל את קרוביה באוסטריה, צ'כוסלובקיה ובפולין, ואף טיילה עם אביה בנאפולי, בקונסטנטינופול, ברודוס, בסמירנה, בלבנון, בסוריה, בקהיר, בארץ ישראל ובירושלים.

בשנת 1920 בוטל חוק הגירוש על בני המשפחה הקיסרית בברזיל, ובעקבות כך עברו בני המשפחה להתגורר בפטרופוליס, ברזיל, אולם במהלך המסע לברזיל מת סבה גאסטון, רוזן אה.

ב-8 באפריל 1931 התחתנה איזבל עם אנרי, רוזן פריז בקתדרלת פלרמו, סיציליה, שבה נישאו אבותיהם המשותפים, לואי פיליפ, מלך הצרפתים ומריה אמליה מנאפולי וסיציליה בשנת 1809. במהלך החתונה הפגינו רבים בעד המלוכה, ואף קראו לעברם "יחי המלך" ו"תחי צרפת". במהלך נישואיהם נולדו להם 11 ילדים, ובשנת 1986 התגרשו השניים.

בשנת 1940 מת חמיה הנסיך ז'אן, דוכס גיז, ובעלה אנרי הפך לראש בית אורליאן. בשנת 1999 מת אנרי, רוזן פריז, וב-5 ביולי 2003 מתה איזבל בביתה בפריז.

## משפחתה
ב-8 באפריל 1931 התחתנה איזבל עם אנרי, רוזן פריז, ממנו נולדו לה 11 ילדים:
* איזבל, נסיכת אורליאן (נולדה ב-1932), התחתנה עם פרידריך קרל, רוזן שנבורן-בוקהיים
* אנרי, רוזן פריז (1933–2019), התחתן עם מריה תרזה, דוכסית וירטמברג, ולאחריה התחתן עם מיכאלה קוסיניו
* הלן, נסיכת אורליאן (נולדה ב-1934), התחתנה עם אברהרד, רוזן לימבורג-שטירום
* פרנסואה, נסיך אורליאן (1935–1960)
* אן, נסיכת אורליאן (נולדה ב-1938), התחתנה עם קרלוס, דוכס קלבריה
* דיאן, נסיכת אורליאן (נולדה ב-1940), התחתנה עם קרל, דוכס וירטמברג
* הנסיך מישל, רוזן אברו (נולד ב-1941), התחתן עם באטריס פסקיר דה פרנקליו
* הנסיך ז'אק, דוכס אורליאן (נולד ב-1942), התחתן עם גרסנד דה סבראן-פונטב
* קלוד, נסיכת אורליאן (נולדה ב-1943), התחתנה עם הנסיך אמדאו, דוכס אאוסטה
* ז'אן, נסיכת אורליאן (נולדה ב-1946), התחתנה עם פרנסואה-חאווייר דה סאמבוסי דה סורג
* הנסיך תיבו, רוזן לה מרשה (1948–1983), התחתן עם מריון גורדון-אור

## אילן יוחסין

## קישורים חיצוניים

קטגוריה:בית אורליאן
קטגוריה:נסיכות צרפתיות
קטגוריה:ילידות 1911
קטגוריה:צרפתים שנולדו ב-1911
קטגוריה:צרפתיות שנפטרו ב-2003
קטגוריה:צרפתים שנפטרו ב-2003
תוכניות וסדרות מקור ששודרו בערוץ 2

להלן רשימה חלקית של תוכניות וסדרות מקור ששודרו בערוץ 2 בשנים 1986–2017. בעמודה השמאלית מצוינות הזכייניות בהן שודרו התוכניות.

## תוכניות בידור

## קומדיות וקומדיות מצבים

## סדרות דרמה

## תוכניות מציאות

## תוכניות חדשות ואקטואליה

## תוכניות תחקירים

## תוכניות אירוח

## שעשועונים

## תוכניות ילדים

## הערות שוליים

*
קטגוריה:רשימות
1872 בצרפת

שנת **[[1872]] ב[[צרפת]]** הייתה השנה בה ציינה צרפת 885 שנות לאום.

## הנהגה
* נשיא: אדולף טייר
* ראש ממשלה: ג'ולס ארמנד דפיור

## אירועים
* 27 בנובמבר - מטר מטאורים נצפה בשמי צרפת.
* לואיס ארתור דוהורין יוצר את הצילום הראשון בצבע.

## נולדו
* 16 בינואר - הנרי ביסר, מלחין ומנצח (נפטר ב-1973)
* 18 בינואר - הנסיך עמנואל, דוכס ונדום, אציל מבית אורליאן (נפטר ב-1931)
* 7 ביוני - רודולף ד'ארלנגר, צייר ומוזיקולוג (נפטר ב-1932)
* 1 ביולי - לואי בלריו, ממציא, מהנדס ומחלוצי התעופה (נפטר ב-1936)
* 2 ביולי - גאטן גטיאן דה קלרמבולט, פסיכיאטר (נפטר ב-1934)
* 15 ביולי - ז'אן דרגסי, רוכב אופניים (נפטר ב-1965)
* 28 ביולי - אלברט סאררוט, פוליטיקאי, ראש ממשלת צרפת פעמיים (נפטר ב-1962)

### תאריכים לא ידועים
* אמיל ארמאנד, אנרכיסט (נפטר ב-1962)
* לאון בולי, ממציא הסייסמוגרף (נפטר ב-1932)
* מוריס דה לה טאיל, כומר וסופר (נפטר ב-1933)
* דניאל הלוי, היסטוריון (נפטר ב-1962)

## נפטרו
**([[:קטגוריה:צרפתים שנפטרו ב-1872|קטגוריה:צרפתים שנפטרו ב-1872]])**
* 6 בפברואר - אוגוסט ג'וזף אלפונסו גרטרי, סופר (נולד ב-1805)
* 31 במרץ - ג'ולס גויט, רופא ואגרונום (נולד ב-1807)
* 28 באפריל - לואיס דזייר בלקרט אוורארד, צלם (נולד ב-1802)
* 5 ביולי - צ'ארלס פייר דנווילייה, מנתח (נולד ב-1808)
* 4 באוקטובר - ז'אן ז'אק בורסה, כומר, ארכאולוג והיסטוריון (נולד ב-1813) 
* 21 באוקטובר - ז'אק בייבינט, פיזיקאי, מתמטיקאי ואסטרונום (נולד בשנת 1794)
* 23 באוקטובר -  ת'ופיל גוטייה, משורר, סופר, עיתונאי ומבקר ספרותי (נולד ב-1811)
* 29 באוקטובר -  פייר סט. אמאנד, אומן שחמט (נולד ב-1800)
* דצמבר - ז'אן-בטיסט אונורה ריימונד קיפפיג, היסטוריון וביוגרף (נולד ב-1801)

## קישורים חיצוניים

## הערות שוליים

קטגוריה:1872 בצרפת
צרפת
יחסי ארצות הברית – קירגיזסטן

**יחסי ארצות הברית–קירגיזסטן** הם היחסים הבילטרליים הרשמיים, הפוליטיים, השיתופיים והמדיניים שבין ארצות הברית של אמריקה לבין הרפובליקה הקירגיזית.

## היסטוריה
ממשלת ארצות הברית מספקת סיוע הומניטרי, צבאי ותמיכה ברפורמות כלכליות ופוליטיות. הוא גם תמך בבקשות הרפובליקה הקירגיזית עבור סיוע מצד ארגונים בינלאומיים.
לדוגמה, ארצות הברית סייעה לרפובליקה הקירגיזית להצטרף לארגון הסחר העולמי (WTO) בדצמבר 1998.

בעקבות ה-11 בספטמבר, ארצות הברית הגבירה את העניין שלה בחלק זה של העולם, מה שהוביל למחלוקות בדעת התושבים. ארצות הברית פתחה את מרכז הטרנזיט במנס בדצמבר 2001 בעקבות תקרית ה-11 בספטמבר. סין ורוסיה נחרדו כתוצאה מהפעולה, ובשנים מאוחרות יותר, על פי הדיווחים, הציעו פרס גדול בתמורה לסגירת הבסיס.
בשנת 2006, נשיא קירגיזסטן דרש ויתורים נוספים להסכם ובשנה זו נחטף קצין של חיל האוויר האמריקני (התקשורת דיווחה מאוחר יותר על חוסר עקביות באירוע זה, USF אישר מחדש חטיפה שאירעה בשנת 2012). ב-2006 אף נורה אזרח קירגיזי שהחזיק סכין על ידי חייל אמריקאי. הצבא האמריקני העמיד את החייל בענישה מנהלית, והסדר כספי בלתי ידוע הועבר למשפחה.
[ממוזער|ימין|[מזכיר המדינה של ארצות הברית, ג'ון קרי נפגש עם נשיא קירגיזסטן, אטמבייב בבישקק, 2015]]
על פי דוח המנהיגות הגלובלית של ארצות הברית לשנת 2012, 34% מאנשי קירגיזסטן תמכו בהנהגת ארצות הברית, 43% הסתייגו ו-23% לא היו בטוחים.

בחודש יולי 2015, משרד החוץ של קירגיזסטן ביטל הסכם שיתוף פעולה דו צדדי שנחתם על ידי שתי המדינות בשנת 1993, תוך מחאות של משרד החוץ של קירגיזסטן על החלטת מחלקת המדינה של ארצות הברית להעניק את פרס זכויות האדם של 2014 לאסיר הקירגיזי אזימזאן אסקרוב, עיתונאי פעיל פוליטית שנעצר על תרומתו בעימותים האתניים בדרום קירגיזסטן 2010.
מאז הזהירה ארצות הברית את קירגיזסטן מהשלכות הביטול של מתן סיוע הומניטארי וביטחוני. שלושה חודשים לאחר מכן ביקר מזכיר המדינה האמריקני ג'ון קרי, בקירגיסטן בניסיון להקל על היחסים בין שתי המדינות.

הכוח האמריקני תומך מסייע לרפובליקה הקירגיזית בביצוע רפורמות כלכליות, בריאותיות וחינוכיות, ותומך בפיתוח כלכלי ובפתרון סכסוכים בעמק פרגנה.

## ייצוג
ארצות הברית מחזיקה בשגרירות אשר ממוקמת בבישקק, קירגיזסטן. שגרירת ארצות הברית לקירגיסטן היא מארי ל. יובנוביץ'

## ראו גם
* יחסי החוץ של ארצות הברית
* המשחק הגדול

## קישורים חיצוניים

* ההיסטוריה של יחסי ארצות הברית–קירגיזסטן

## הערות שוליים

קטגוריה:ערכים ללא קטגוריות פיזיות - יחסי חוץ
התאחדות הכדורעף הרוסית

ממוזער|סמל ההתאחדות בעבר 
**התאחדות הכדורעף הרוסית** (ברוסית: **Всероссийская федерация волейбола**) הוא הגוף הניהולי הבכיר ברוסיה בתחום הכדורעף. נוסדה בשנת 1991. חבר ב-FIVB וב-CEV מאז 1992. מהווה כיורשת להתאחדות הכדורעף של ברית המועצות.

## היסטוריה
גוף ניהולי עליון בתחום הכדורעף ברוסיה הוקם לראשונה בתקופת ברית המועצות בשנת 1932 בשם חטיבת הכדורעף הסובייטית (ברוסית: Всесоюзная волейбольная секция). בשנת 1959 השם שוּנה להתאחדות הכדורעף של ברית המועצות (בשפת המקור: Федерация волейбола СССР)

אליפות לאומית ראשונה נערכה בשנת 1933, כאשר בתחילה הייתה למעשה טורניר בקרב נבחרות של הרפובליקות הסובייטיות והערים הגדולות.

אליפות ראשונה בין המועדונים נערכה בשנת 1938, ומאז התחום התפתח מאוד בברית המועצות ולאחר מכן גם ברוסיה.

בשנת 1991, עקב התפרקות ברית המועצות הוקמה התאחדות הכדורעף הרוסית (Всероссийская федерация волейбола), שהוכרה בשנת 1992 כממשיכתה של ההתאחדות הסובייטית.

## ראשי ההתאחדות
### יושבי ראש התאחדות הכדורעף הסובייטית

### נשיאי התאחדות הכדורעף הרוסית

## תחרויות רשמיות
* אליפויות רוסיה
** ליגת העל הרוסית בכדורעף
** ליגת העל הרוסית בכדורעף נשים
* גביע רוסיה
** הגביע הרוסי בכדורעף
** הגביע הרוסי בכדורעף נשים
* תחרויות כדורעף חופים

## ראו גם
* נבחרת רוסיה בכדורעף

## קישורים חיצוניים
* 

קטגוריה:רוסיה: ארגוני ספורט
קטגוריה:רוסיה: כדורעף
ליקויי החמה המלאים של המאה ה-21

במהלך המאה ה-21 היו ויהיו בסך 224 ליקויי חמה, כאשר מתוכם 68 הם **ליקויי חמה מלאים**.

## ליקויי חמה מלאים שכבר התרחשו

## ליקויי החמה המלאים הבאים

## ראו גם
* ליקוי החמה של ה-17 במאי 1882

21
קטגוריה:המאה ה-21
Despedida

**Despedida** (באנגלית: **Farewell**, ובעברית: **פרידה**) הוא סינגל מאת הזמרת הקולומביאנית שאקירה, מתוך המיני-אלבום השני שלה, Love in the Time of Cholera. השיר נכלל גם בפסקול Love in the Time of Cholera, שיצא בסמוך למיני-אלבום.

אף על פי שהסרט קיבל ביקורות מעורבות מצד המבקרים, השיר עצמו זכה לשבחים והוקרה מצד מבקרי המוזיקה. השיר היה מועמד לפרס גלובוס הזהב בקטגוריית - "השיר המקורי הטוב ביותר", בטקס שנערך בשנת 2008. השיר נכנס למצעדים דיגיטליים בלבד, כאשר יצא המיני-אלבום.

עם יציאתו נכנס השיר אל המקום ה-32 במצעד השירים הלטיניים הדיגיטליים של בילבורד, וה-13 במצעד שירי הפופ הלטיניים הדיגיטליים של בילבורד.
## רקע וכתיבה
השיר נכתב והופק על ידי שאקירה ואנטוניו פינטו, שפעלו יחד גם בסינגל השיווקי היחידי מתוך האלבום, "Hay Amores". שני השירים נכללו בפסקול הנלווה שיצא, וגם במיני-אלבום שהוציאה שאקירה כמה חודשים אחרתי צאת הפסקול.

## הופעה
שאקירה הופיעה עם השיר במהלך הקרנת הסרט, "אהבה בימי כולרה" ובסיומו של סיבוב ההופעות העולמי שלה "The Sun Comes Out World Tour", שבו שרה אותו ביחד עם השיר "Nothing Else Matters", של הלהקה האמריקאית מטאליקה.

התזמורת הסימפונית הלאומית של קולומביה ביצעה את השיר במהלך טקס מחווה שנערך עקב מותו של גבריאל גארסיה מארקס בשנת 2014.

## מיקומי שיא
למרות שלא יצא כסינגל הצליח השיר להיכנס אל שני מצעדים שונים בארצות הברית.

## קישורים חיצוניים

## הערות שוליים

קטגוריה:שירי 2008
קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:בלדות לטיניות
משה הדאיה

הרב **משה מרדכי הדאיה** (נולד בשנת ה'תרצ"ה) הוא רבה הראשי הספרדי של העיר אילת והמחוז.

## ביוגרפיה
נולד בחלב לרב יצחק ולבנה הדאיה. סבו הוא הרב שלום הדאיה ודודו הוא הרב עובדיה הדאיה, שניהם היו ראשי ישיבת המקובלים בית אל. עלה ארצה יחד עם משפחתו בגיל צעיר וגדל בירושלים, שם למד בישיבת שערי ציון של הרב בן-ציון מאיר חי עוזיאל, מפי ה"ציץ אליעזר", הרב שמעון אפרתי והרב יעקב כלאב.

בגיל 18 כיהן כרב מושב מגדים שבצפון למשך שלושה חודשים. לאחר מכן חזר ללמוד בירושלים. בשנים ה'תשט"ו - ה'תשט"ז כיהן כרב של ירוחם ודימונה.

בשנת ה'תשט"ז פנה אליו הרב יצחק אייזיק הלוי הרצוג, הרב הראשי לישראל, וביקש ממנו שילך לשליחות באילת הדרומית והמבודדת למשך שלושה שבועות. השליחות התארכה לבסוף לשישה שבועות, ובמהלכה הכשיר הרב הדאיה את מקווה הטהרה הראשון לנשים. כשחזר לירושלים ועדכן את הרב הרצוג בנעשה באילת, ביקש ממנו שימשיך בשליחותו למשך שנה ובסופה ישוב לירוחם ודימונה. אולם גם בסוף שנה זאת לא עזב את אילת ונשאר בתפקיד רבה של אילת עד היום.

נשוי לאסתר, שכיהנה כחברת מועצת העיר אילת מטעם המפד"ל. בחודש מרץ 2025 הוענק לרב הדאיה אות מפעל חיים מטעם עיריית אילת.

## קישורים חיצוניים
* "רב ההיסטוריה", באתר ערב ערב באילת
## הערות שוליים

קטגוריה:רבני ערים בישראל
קטגוריה:ישראלים ילידי סוריה
קטגוריה:רבנים ספרדיים
קטגוריה:רבני מושבים
קטגוריה:יקירי אילת
קטגוריה:אילת: אישים
קטגוריה:מגדים: אישים
קטגוריה:משפחת הדאיה
קטגוריה:בוגרי ישיבת שערי ציון
קטגוריה:ישראלים שנולדו ב-1935
נחום עושרי

**נחום עושרי** (נולד ב-1 בינואר 1958) הוא מעבד ומפיק מוזיקלי, גיטריסט ובסיסט, מדמויות המפתח במוזיקה הישראלית הים-תיכונית. מוכר בעיקר בזכות עבודתו עם הזמר יואב יצחק, חברו מנעורים.

## קורות חייו
עושרי החל את דרכו המקצועית, בסוף שנות ה-70 של המאה ה-20, כנגן גיטרה חשמלית של הזמר התימני שלום צברי. לאחר תקופה קצרה, הקים להקת חתונות, שסולנה היה יואב יצחק, עדיין אלמוני באותן השנים. הלהקה פעלה במשך מספר שנים, ובמקביל ליווה עושרי כנגן גיטרה בס בהופעות ובהקלטות את הזמר חיים משה שעזב את להקת צלילי הכרם ופצח בקריירת סולו.

בשנת 1991, יואב יצחק, חברו של עושרי, התוודע לשיר ארמני שהשמיע שמעון פרנס בתוכניתו השבועית ברדיו. יצחק, חיבר לשיר מילים בעברית, ופנה למעבד שערך עבורו עיבוד שאותו לא אהב, ולכן פנה לעושרי שיחבר עבורו עיבוד אחר. השיר "זה הזמן לסלוח" התפרסם והפך לאחד מהלהיטים הגדולים ביותר של יצחק.

החל משנת 1992 ועד שנת 1998, עושרי עיבד והפיק מוזיקלית מספר אלבומים ליואב יצחק: "זה הזמן לסלוח", ״לאן הולכים כולם״, ״געגועים" ו"תני ללכת" שזכו להצלחה רבה.

ב-1991 עיבד את מרבית שירי אלבומו הרביעי של ישי לוי "מביט מהצד", והלחין מתוכו את השיר "מונה מונה".

ב-1992 עיבד כמחצית משירי אלבומו של נתי לוי "רוח סתיו".

ב-1993 עיבד כמחצית משירי אלבומו של נתי לוי "השמים הם הגבול", וכן את כל שירי אלבום הבכורה של פיני חדד "לא לבד", כאשר שיר הנושא של האלבום הפך ללהיט ענק.

ב-1994 עיבד את שירי אלבומו השני של פיני חדד "אולי נחזור", וכן חלק משירי אלבומו הכפול של דקלון "שר חצי יובל".

ב-1996 עיבד את שירי אלבומו השלישי של פיני חדד "הנשמה", בו בלט החידוש לשיר "שני אהבה קטנים", שביצעה במקור להקת "החברים של נטאשה".

ב-1997 עיבד את מרבית שירי אלבומו של ישי לוי "זירת חיי", את אלבום הבכורה של לידור יוספי "ראש בראש", וכן את אלבומו השלישי של נתנאל "בין השירים".

ב-1998 עיבד את אלבומו השני של לידור יוספי "ילד אתה עולם", בו בלט במיוחד הדואט "תני לי" עם חיים משה, וכן את שירי אלבומו השני של הזמר רונן עניא "דרך הלב".

עושרי עיבד גם שירים לזמרים נתי לוי, אייל גולן, שלומי שבת ואביהו מדינה, ומלווה אותם בנגינה על גיטרה חשמלית ואקוסטית במהלך הופעותיהם.

בין השנים 1998 ל-2004, עושרי שימש כמנהל המוזיקלי של התוכנית "ריח מנטה", ששודרה בערוץ 33 של רשות השידור בהנחייתו של המגיש ירון אילן.

## חיים אישיים
עושרי נשוי ואב לשלושה ילדים. מתגורר בראש העין. 

## קישורים חיצוניים

*יצירות מאת נחום עושרי במאגר המידע של אקו"ם

## הערות שוליים

קטגוריה:מוזיקאים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:ראש העין: אישים
קטגוריה:ישראלים שנולדו ב-1958